Cuneiform Tablet Kt 88/k 4 (AKT 7a 269)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-SIPA qí-bi-ma um-ma a-mur-IŠTAR-ma ša-nu-um gám-ra-at ú-lá ki-ma aq-bi₄-a-ku-ni ep-ša-at za-zu-um ú-la iš-té-nu-ma i-na ru-pu-qá-tim ep-ša-at 30 ma-na šu-qú-ul-tám šu-ma da-am-qá-at-kum lu-ub-lu-ni-ku-ší lá a-li a-šar ta-ší-im-tí-a lu-pá-ni-ší ša ta-áš-pu-ra-ni um-ma a-ta-ma a-šu-mì ni-ip-lá-tí-kà té-er-tí {d}en-LÍL-ba-ni i-li-kà-kum té-er-tí ma-ma-an ú-lá šu-mì a-lá-an ṭup-pì-kà a-nim KÙ.BABBAR ú-šé-ba-lá-kum URUDU-a-kà ú-pá-ḫa-ar-ma ù ša šu-bé-lim ú-ša-áš-qal-ma a-ša-pá-ra-kum DUMU i-sú-ri-ik šu-ma-mì-in lá ku-a-tí a-šùr li-dí-a-ni na-pá-áš-tù-šu lu-mì-in a-qí-iš₆ a-ṣé-er té-ṭí-ru-šu ṭup-pu-um ḫa-lá-aq KÙ.BABBAR-pì i-ta-ba-al i-dí-a-ba-am i-ta-ri-iṣ-ma šu-ut a-na DAM.GÀR-ri-a i-tù-ur